《荻港》
清代·宁熙朝

帆与鸟争飞，日行五百里。用风不可竭，快意且须止。

来日岂无风，再行未晚耳。荻港山色佳，人家枕流水。

忽惊幽谷人，绝胜苎萝美。地僻况家微，重聘焉到此。

我亦待嫁身，自嫁素所鄙。展转五更头，又报顺风起。

作者简介：宁熙朝，字双梧，号柑堂，潜江人。嘉庆丙子举人。有《江南游草》、《蜀游草》、《庚辰草》。